ምክር ቤቱ አዲስ ከንቲባ መረጠ
ጋምቤላ ፤ ሐምሌ 11 /2005 (ዋኢማ) – አዲሱ የጋምቤላ ከተማ መስተዳደር ምክር ቤት መስራች ጉባኤ የከተማውን ከንቲባ ፣አፈጉባኤና የካቢኔ አባላትን በመምረጥ ባለፈው ማክሰኞ በይፋ ስራውን ጀመረ ።ምክር ቤት ከሐምሌ 9 እስከ 10/2005 ዓሸም ድረስ ባካሄደው መስራች ጉባኤ ላይ አቶ ቺቢ ቺቢ በከንቲባነት ፣ አቶ ፒተር ሬክን ደግሞ በምክትል ከንቲባነት መርጧል።ከዚህ በተጨማሪ ምክር ቤቱ አቶ ሃብታሙ እሬሶንና አቶ ኢዮኤል ተክሌን እንደ ቅድም ተከተላቸው አፈ ጉባኤና ምክትል አፈ ጉባኤ አድረጎ የመረጠ ሲሆን የ13 የካቢኔ አባላትና የአራት የምክር ቤት ቋሚ ስራ አስፈጻሚ አካላትን ሹመትንም አጽድቋል ።ምክር ቤቱ ለ2006 የበጀት ዓመት ስራ ማስፈጸሚያ የሚውል ከ42 ነጥብ 4 ሚሊየን ብር በላይም አጽድቋል። 